Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 222/13/8802	Košice I, 15.7.2013
EEČ : 2-63-168-2013

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- ako konateľ spoločnosti XXXXX so sídlom Stará baštová č. 6, XXXXX, IČO: XXXXX zadržal a neodviedol riadne mesačnými výkazmi poistného a príspevkov vykázané a podľa zákona zrazené a vybrané zdravotné poistenie za zamestnancov na účet Všeobecnej zdravotnej poisťovne a.s. za mesiace august 2011 až február 2012 v sume 217,00,-€ a jún 2012 až júl 2012 v sume 62,-€, čím, čím takto svojim konaním spôsobil Všeobecnej zdravotnej poisťovni škodu vo výške 279,€, 

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX, sp. zn. ORP- 627/5-OEK-KE-2013 z 27.05.2013 bolo podľa § 206 ods. 1 Trestného poriadku vznesené obvinenie XXXXX za prečin neodvedenia dane  a poistného  podľa  § 277 ods. 1, Trestného zákona, na tom skutkovom základe, ako je to uvedené vo výrokovej časti tohto uznesenia.

	Výsluchom poškodeného XXXXX - splnomocneného zástupcu Všeobecnej zdravotnej poisťovne a.s. bola vyčíslená výška neuhradeného poistného a príspevkov za zamestnancov. Dňa 13.06.2013 bola evidovaná platba      v celkovej sume 976,50,-€, ktorá bola priradená na výkazy nedoplatkov za obdobia od 08/2011 až 02/2012 v sume 759,50,-€ a na výkaz nedoplatkov za obdobie od 06/2012 do 10/2012 v sume 217,-€. Vzhľadom k tomu, že poistné za zamestnancov za obdobie, za ktoré bolo vznesené obvinenie platiteľ poistného v plnej výške uhradil poistné dňa 13.06.2013, nenárokujú si náhradu škody za uvedené obdobia. 

	Znaleckým posudkom znalca z odboru Ekonómia a manažment z 26.05.2013 boli objektivizované možnosti spoločnosti XXXXX XXXXX na úhradu poistného a príspevkov na zamestnancov a zamestnávateľa za obdobie 08/2011 až 02/2012     a od 06/2012 do 07/2012, zo záverov ktorých vyplýva, že spoločnosť mala dostatok finančných prostriedkov na úhradu zdravotného poistenia za zamestnancov za obdobie od 08/2011 do 02/2012 a od 06/2012 do 07/2012 v celkovej výške 279,-€,    a na úhradu zdravotného poistenia za zamestnávateľa za obdobie od 08/2011 do 02/2012 a od 06/2012 do 07/2012 mala vo výške 697,50,-€.

	Obvinený XXXXX dňa  13.06.2013 uhradil do pokladne Všeobecnej zdravotnej poisťovne a.s. sumu 976,50,-€,.  Uvedená skutočnosť je verifikovaná aj pokladničným dokladom č. 8425 na sumu 976,50,-€,.  

	Prečinu neodvedenia dane a poistného  podľa  § 277 ods. 1, Trestného zákona sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa  zákona.

	Podľa § 86 písm. e) Trestného zákona trestnosť zločinu neodvedenia dane      a poistného  podľa  § 277 Trestného zákona zaniká, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa po  skončení jeho vyšetrovania mohol oboznámiť      s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné  stíhanie, ak zanikla trestnosť  činu. 
	
	Vzhľadom k tomu, že uhradením splatnej dane v plnom rozsahu došlo             k zániku trestnosti činu, bolo  potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor